寒食曲
作者：周紫芝
朝代：宋

paragraphs: 三月江南好春色，買酒家家作寒食。
男呼女喚俱出遊，扶路醉歸歡樂極。
街頭盡日無人行，多在山村少在城。
踏歌賽願一時了，上冢歸來聞笑聲。
豈料如今一百五，畫戟滿城椎戰鼓。
子孫半作泉下人，薄酒不澆山上土。
死者已往生者存，隨分歡娛各兒女。
烹魚裹菜當盤飱，花作紅粧鳥歌舞。
君不見江南江北多戰場，去年白骨無人藏。